ซิตคอม
ซิตคอมเป็นละครแนวสุขนาฏกรรม เลือกที่จะมองชีวิตมนุษย์ในแง่ขบขัน ล้อเลียน เอามาทำเป็นเรื่องตลกให้คนดูหัวเราะ โดยผูกเรื่อง สร้างสถานการณ์ให้เกิดอารมณ์ขันสนุกสนาน องค์ประกอบของละครซิตคอม มีรายละเอียดดังนี้ ด้านเนื้อหา หลากหลาย มีความสัมพันธ์หลายกลุ่ม หลายบุคคล, รูปแบบการนำเสนอ ไม่สมจริง แต่เนื้อหามาจากความจริง, จังหวะและการดำเนินเรื่องรวดเร็ว จบตามเวลา, มีพื้นฐานทางอารมณ์, ความสัมพันธ์ของตัวละครตามสูตรแน่นอน, ตัวละครมีลักษณะเหมือนจริง และ การแบ่งแยกวงในและวงนอกคือระหว่างนักแสดงประจำกับดารารับเชิญ
รักเต็มบ้าน
รักเต็มบ้าน เป็นละครซิตคอม บทประพันธ์โดย วีรภาพ สุภาพไพบูลย์ และ ศิริพิชญ์ วิมลโนช กำกับการแสดงโดย ปกาสิต กิ่งศักดิ์ ผลิตโดย บริษัท มากกว่าฝัน จำกัด นำแสดงโดย รพีภัทร เอกพันธ์กุล พรพรรณ สิทธินววิธ ชยพล บุนนาค ภัทรานิษฐ์ วิริยะบำรุงกิจ และ เกียรติศักดิ์ จรัสมาส ออกอากาศทุกวันเสาร์ - อาทิตย์ เวลา 09.00 - 09.45 น. เริ่มตอนแรกวันที่ 16 สิงหาคม พ.ศ. 2557 - 4 มกราคม พ.ศ. 2558 ทาง ช่อง 7 สี